Sudirmanfjellene utgjør en del av Maokefjellene i det vestre Ny-Guineahøylandet, og inngår som sådan i Vest-Papua og tilhører Indonesia. Øst for Sudirmanfjellene ligger en annen stor fjellkjede, Jayawijayafjellene, som også inngår i Maokefjellene. Sudirmanfjellene ligger dessuten delvis innenfor grensene til den enorme Lorentz nasjonalpark, som er det største beskyttede området i hele Sørøst-Asia.